Sandnes Sparebank ble stiftet 4. desember 1875 som en konkurrent til Høyland Sparebank og forble en tradisjonell sparebank for personkunder i Stavanger og Sandnes-området fram til midten av 1990-årene. Banken har siden da vokst gjennom satsing på næringslivet og oppkjøp til å bli den tredje største aktøren i regionen. Den 1. august 2024 skiftet banken navn til Rogaland Sparebank som en konsekvens av fusjonen mellom Sandnes Sparebank, og Hjelmeland Sparebank.